دانمارک حکومتی‌نین ترور هؤرگوتو داعش سیرا‌لارینا قاتیلان وطنداشلاریندان‌ بعضی‌لرینه ایش‌سیزلیک آیلیغی وئردیگی و معلول امکلی معاش‌لارینی 4 ایلدیر اؤددیگی اورتایا چیخدی.
داعشه قارشی یارادیلان کوالیسیونا دستک وئرن دانمارک حکومتی، ترور هؤرگوتونه قاتیلان وطنداش‌لارینی کیفایت قدر تعقیب ائتمیر.
2012.جی ایلدن بو گونه داعش سیرا‌لارینا 145 دانمارک وطنداشی‌نین قاتیلدیغی و بون‌لاردان 29ونون دؤولتین وئردیگی ایش‌سیزلیک و معلولیت امکلیلیک معاش‌لارینی آلماغا داوام ائتدیگی تعیین اولوندو.
چالیشما باخانی ترولس لوند پولسن، گئچن ایل دانمارک مطبوعاتیندا یئر آلان "داعشه قاتیلان دانمارک‌لی‌لار ایش‌سیزلیک آیلیغی آلیر" یولون‌داکی خبرلری دوغرولادی.
پولسن،
"دانمارکین رفاه دؤولتی اویقولاما‌لاری اوچون آیریلان پول‌لارین سوریه و یا باشقا اؤلکه‌لرده دموکراسینین آلتینین اویولماسی اوچون ایستیفاده ائدیلمه‌سی بؤیوک بیر روسوایلیق" دئدی.
باشباخان لارس لوک راسموسن، تروریست‌لره بو جور اؤدنیش‌لرین ائدیلممه‌سی اوچون قانونی بوشلوق‌لاری قاپادا‌جاق بیر دوزنلمه حاضیرلاندیغینی بیلدیردی.
داعشه قاتیلان دانمارک‌لی‌لارین آلدیغی معاش‌لارین توپلامینین 85 مین یورویا (330 مین تورک لیراسی) چاتدیغی تخمین ائدیلیر.
